དེང་སང་ཡང་ཐག་རིང་དུ་གནས་སྐོར་ཕྱིན་པ་རྣམས་ཀྱི་ཚུར་རང་ཡུལ་ཕེབས་ནས་རང་གི་ཡུལ་ལྷ་འམ་རྒྱབ་རིའི་དབུ་རྕེ་མཐོང་བའི་ས་ནས།དར་ལྕོག་ཁ་དོག་སོ་སོའི་ཡུལ་ལྷའི་སྐུ་མདོག་དང་མཐུན་པ་སྒྲོན་ནས་རང་ཡུལ་དུ་ལོག་སྲོལ་ཡོད་པ་མ་ཟད།དར་དེ་ཉིན་གསུམ་རིང་ཁང་པའི་གྲུ་ཟུར་རམ་ལྕོག་ཞིག་ཏུ་སྒྲོན་པ་དང་།དེ་རྗེས་རང་གི་རྒྱབ་རིའམ་ཡུལ་ལྷའི་མཆོད་གནས་གསས་མཁར་རྩེ་རུ་སྒྲོན་པ་དང་།དར་ལྕོག་གི་ཐོག་ཏུ་རང་ཉིད་ཀྱི་ལོ་བདག་དང་ཁམས་མིང་དང་།འདོད་སྲོལ་ཅི་རིགས་འབྲི་བ་སྟེ།དཔེར་ན་བདག་སྒྲུབ་པ་པོའི་སྲོག་ལུས་དབང་ཀླུང་བླ་དཔལ་རྣམས་ཡར་ལ་དར་བར་བསྐྱེད་ཅིག་ཞེས་དང་།ཡང་ན་ཕྱོགས་བཞིའི་འབྱུང་བའི་བཅུད་ཀྱིས་ཀླུང་རྟ་སྤེལ་བར་འདོད་པ་སྟེ།༼ཀླུང་རྟའི་ཆོག་ག༽ལས།ཤར་ཤིང་ཁམས་ལས་བྱུང་བའི་འབྱུང་བའི་བཅུད་ཀྱིས།ཆང་བ་པོའི་སྲོག་ལུས་དབང་ཀླུང་བླ་དཔལ་ཡར་ལ་དར་བར་བསྐྱེད་ཅིགབྱང་ཆུ་ཁམས་ལས་བྱུང་བའི་འབྱུང་བའི་བཅུད་ཀྱིས།འཆང་བ་པོའི་སྲོག་ལུས་དབང་ཀླུང་བླ་དཔལ་ཡར་ལ་དར་བར་བསྐྱོད་ཅིགནུབ་ལྕགས་ཁམས་ལས་བྱུང་བའི་འབྱུང་བའི་བཅུད་ཀྱིས།འཆང་བ་པོའི་སྲོག་ལུས་དབང་ཀླུང་བླ་དཔལ་ཡར་ལ་དར་བར་བསྐྱོད་ཅིགལྷོ་མེ་ཁམས་ལས་བྱུང་བའི་འབྱུང་བའི་བཅུད་ཀྱིས།འཆང་བ་པོའི་སྲོག་ལུས་དབང་ཀླུང་བླ་དཔལ་ཡར་ལ་དར་བར་བསྐྱོད་ཅིགཞེས་འདོད་སྲོལ་འབྲི་བ་དང་།༼གཙུག་ལག་དཔལ་འབུམ་དཀར་པོ༽ལས།ཐོན་པའི་རླུང་རྟ་སྤེལ་བའི་སྙིང་པོ་དང་འདོད་སྲོལ་སོགས་ཀྱིས་སོ་སོའི་ཀླུང་རྟའི་རྒྱུ་བཞི་པོ་བསྐྲུན་པར་འདོད་པའི་ཡིད་ཆེས་བྱེད་ན།དར་ལྕོག་དེ་དག་གསས་མཁར་རམ་རི་རྩེ་ལ་བརྩེགས་མཁར་དང་སྦྲ་ཡི་ལྕོགས་སོགས་ལ་འཛུགས་པའི་སྲོལ་ཡོད་ལ།ད་དུང་དྲི་ཞིམ་ལྷ་བསང་དང་འགྲོགས་ཏེ།ཤོག་བུའི་ཐོག་གི་ཀླུང་རྟ་མཁའ་ལ་འཐོར་ཞིང་།ཀི་བསོ་སྒྲོགས་པ་དང་།ཀླུང་རྟ་རྟ་ཕོ་རྒྱུག་རྒྱུག།ཁ་རྗེ་འོ་མ་འཕྱུར་འཕྱུར་ཤོགཅེས་བརྗོད་ནས།རང་ཉིད་ལ་ཁྲོམ་ཚོགས་ཟིལ་གནོན་གྱི་གཟི་བརྗིད།ངག་ཀུན་སྙན་གྱི་བདེ་བ་ཐུབ་པ།ཡིད་འཆར་སྒོ་ལེགས་པའི་ཡོན་ཏན།དགྲ་ཚོགས་ཟིལ་གྱི་གནོན་པའི་གཟི་བརྗིད།ཚེ་བསོད་སྙན་གྲགས་རྒྱས་པའི་དཔལ་ཡོན་སོགས་གཙོ་ཆེའི་ཚེ་འདི་ཡི་བྱ་བ་ལ་ཆེད་དུ་གཉེར་བ།ཡུལ་ས་གཞི་བདག་གིས་རང་ལ་ལས་ཀླུང་སྤར་ནས་སྡོང་གྲོགས་བྱེད་ཀྱི་ཡོད་པའི་ཡིད་ཆེས་བྱེད་ཀྱི་ཡོད།